Ο **Ράικο Αλεξίεφ** (βουλγαρικά: *Райко Алексиев*, 1893-1944) ήταν Βούλγαρος σκιτσογράφος, ζωγράφος και εκδότης των αρχών του 20ού αιώνα.

Βιογραφία
---------

### Γέννηση και σπουδές

Γεννήθηκε στις 7 Μαρτίου του 1893 στο Πάζαρτζικ. Προερχόταν από οικογένεια δασκάλων με επακόλουθο να περάσει τα μαθητικά του χρόνια σε διάφορα μέρη της Βουλγαρίας όπου δίδασκαν οι γονείς του. Αρχικά σπούδασε φιλολογία στη Σόφια και κατόπιν παρακολούθησε μαθήματα σχεδίου, ενώ έλαβε μέρος στον Α΄ Παγκόσμιο Πόλεμο. Μετά το τέλος του πολέμου μετέβη στο εξωτερικό όπου πραγματοποίησε σπουδές ζωγραφικής στη Γερμανία, την Αυστρία και την Ιταλία.

### Δραστηριότητες

Ο Αλεξίεφ ξεκίνησε να δημοσιεύει έργα ήδη από την εφηβεία του, ενώ κατά τον Μεσοπόλεμο διετέλεσε συντάκτης και συνεργάτης αρκετών περιοδικών και εφημερίδων. Παράλληλα λάμβανε μέρος σε εκθέσεις σκίτσου και ζωγραφικής και ήταν μέλος διαφόρων καλλιτεχνικών ενώσεων, διατελώντας δις πρόεδρος της βουλγαρικής Ένωσης Καλλιτεχνών κατά τα έτη 1936-1937 και 1942-1944. Το 1932 ξεκίνησε την έκδοση της χιουμοριστικής-σατιρικής εφημερίδας «Γρύλος» (βουλγαρικά: *Щурец*), συνεργαζόμενος με σημαντικούς συγγραφείς και δημιουργούς της περιόδου. Το 1937 εξέδωσε την παρωδία «Χιουμοριστική Ιστορία των Βουλγάρων». 

### Σύλληψη και θάνατος

Μετά από την εγκαθίδρυση φιλοσοβιετικού καθεστώτος στη Βουλγαρία κατά την 9η Σεπτεμβρίου του 1944 συνελήφθη, ενδεχομένως λόγω κάποιων σατιρικών έργων του με αντικείμενο τον Ι. Στάλιν. Απεβίωσε στις 18 Νοεμβρίου του ίδιου έτους στη Σόφια εξαιτίας, σύμφωνα με την επικρατούσα εκδοχή, άγριου ξυλοδαρμού που υπέστη. Το 1945 ακολούθησε η μετά θάνατον καταδίκη του από λαϊκό δικαστήριο για άσκηση αντισοβιετικής και φιλογερμανικής προπαγάνδας και ακολούθως πραγματοποιήθηκαν η δήμευση της περιουσίας και η απαγόρευση της κυκλοφορίας των έργων του.

Αποτίμηση
---------

Μετά την πτώση του κομμουνιστικού καθεστώτος, η μνήμη του Αλεξίεφ αποκαταστάθηκε, ενώ ο ίδιος και το έργο του γίνονται αντικείμενα εορτασμών, εκθέσεων κλπ. Σύμφωνα με μια αξιολόγηση επρόκειτο για δημιουργό που μέσα από το έργο του ασκούσε κριτική στην εξουσία, παρουσιάζοντας επιπλέον στοιχεία από αντίστοιχες καλλιτεχνικές τάσεις του μοντερνισμού, όπως αυτές εκδηλώνονταν σε ευρωπαϊκό επίπεδο. Ακόμη το όνομά του έχει δοθεί σε έναν από τους παγετώνες της Ανταρκτικής.

Έργα
----

* Καρικατούρα Σέρβου στρατιώτη.Καρικατούρα Σέρβου στρατιώτη.
* Καρικατούρα Κοζάκου στρατιώτη που βαδίζει μέσα στο αίμα.Καρικατούρα Κοζάκου στρατιώτη που βαδίζει μέσα στο αίμα.
* Γελοιογραφία Βούλγαρου χωρικού.Γελοιογραφία Βούλγαρου χωρικού.
* Γελοιογραφία με θέμα τον Μουσολίνι.Γελοιογραφία με θέμα τον Μουσολίνι.
* Καρικατούρες των ηγετών της Ελλάδας, Σερβίας και Ρουμανίας.Καρικατούρες των ηγετών της Ελλάδας, Σερβίας και Ρουμανίας.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 16279876d.
2. ↑  «Artists of the World Online» (Γερμανικά, Αγγλικά) K. G. Saur Verlag, Walter de Gruyter. Βερολίνο. 2009. 10080714.
3. ↑  www.lambiek.net/artists/a/aleksiev\_raiko.htm.
4. ↑  *Czech National Authority Database*. js2005269537. Ανακτήθηκε στις 30  Αυγούστου 2020.
5. 1 2 3 4 5  Аретов, Николай. «Райко Алексиев». *dictionarylit-bg.eu* (στα Βουλγαρικά). Речник на българската литература след Освобождението. Ανακτήθηκε στις 22 Οκτωβρίου 2021.
6. 1 2 3 4  «Exhibition Marks 125th Birth Anniversary of Renowned Cartoonist Rayko Alexiev». *bta.bg/en* (στα Αγγλικά). Bulgarian News Agency. 17 Μαρτίου 2018. Ανακτήθηκε στις 22 Οκτωβρίου 2021.
7. ↑  «Aleksiev Glacier». *data.aad.gov.au* (στα Αγγλικά). Australian Antarctic Data Centre. Ανακτήθηκε στις 22 Οκτωβρίου 2021.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 20485362
* **Europeana**: agent/base/34712
* LCCN: n92040528
* ISNI: 0000 0000 5537 2646
* GND: 119199483
* SUDOC: 250890852
* BNF: cb16279876d (data)
* NKC: js2005269537

 |

 |